Ако сме капарирали конкретна дата и ни се налага да я сменим с друга дата, какво ще се случи с капарото?
Датата е може би най-важното нещо за сватбения фотограф и видеооператор и затова капарото е изцяло обвързано с нея. Същото важи и за абитуриентските фотосесии. Поемането на ангажимент за конкретна дата неминуемо се отразява на това как ще планираме времето си спрямо този ден и на информацията, която ще даваме на други клиенти, които имат запитване за същата дата. Целта на капарото при сменена дата или отменен ангажимент е да послужи като обезщетение за възможни пропуснати ползи от страна на фотографа/видеооператора. Ако все пак успеем впоследствие да вземем друг ангажимент за същата дата, ще Ви върнем капарото.